钦定古今图书集成/明伦汇编/宫闱典/第045卷 > 南齐
## 钦定古今图书集成/明伦汇编/宫闱典/第045卷 > 南齐

### 高帝建元元年增定六宫位号

按《南齐书高帝本纪》，不载。　按《后妃传序》，“建元元年，
有司奏置贵嫔、贵人、夫人为三夫人，修华、修仪、修容、
淑妃、淑媛、淑仪、婕妤、容华、充华为九嫔，美人、中才人、
才人为散职。”

### 武帝永明元年加贵妃淑妃金章紫绶进淑妃位同贵妃

按《南齐书武帝本纪》，不载。　按《后妃传序》，“永明元年，
有司奏贵妃、淑妃并加金章紫绶，佩于窴玉。淑妃旧
拟九棘，以淑为温恭之称，妃为亚后之名，进同贵妃，
以比三司，夫人之号，不殊蕃国。降淑媛以比九卿。
永明七年，复置昭容，位在九嫔。”

按《南齐书武帝本纪》。不载。　按《后妃传序》云云。